**SPLOŠNI POGOJI POČITNIŠKEGA VARSTVA**

1. S Splošnimi pogoji počitniškega varstva (v nadaljevanju Splošni pogoji) Občina Ankaran,Jadranska cesta 66, 6280 Ankaran – Ancarano, matična številka: 2482851000, davčna številka: 71620176 (v nadaljevanju organizator varstva) določa način in pogoje izvajanja počitniškega varstva, ki ga organizirata Občina Ankaran in Ortopedska bolnišnica Valdoltra (v nadaljevanju OBV) v času šolskih počitnic.

Splošni pogoji so sestavni del Prijavnice o vključitvi otroka v počitniško varstvo (v nadaljevanju Prijavnica), ki jo starši oziroma skrbniki otroka oddajo ob vključitvi otroka v varstvo in s katero se zavežejo k spoštovanju pogojev počitniškega varstva.

1. V varstvo se lahko vključijo otroci, ki so občani Ankarana in otroci zaposlenih v Ortopedski bolnišnici Valdoltra, ki so v letu 2023 že zaključili 1., 2., 3., 4. ali 5. razred osnovne šole. V primeru prostih mest se lahko pod istimi pogoji v varstvo vključijo tudi otroci, ki niso občani Ankarana. Za vključitev otroka v varstvo mora starš oziroma skrbnik podati ustrezno Prijavnico, na podlagi katere organizator varstva glede na razpoložljivost mest sprejme otroka v varstvo. Otrok je vključen v varstvo na podlagi podpisane Prijavnice in potrditve sprejema otroka v počitniško varstvo s strani organizatorja.
2. Najkrajši termin možnosti vključitve v varstvo je en delovni teden (od ponedeljka do petka).
3. Varstvo poteka po vnaprej določenem urniku. Prihod in prevzem otrok potekata od 7.00 do 8.00 ure, odhod pa najkasneje do 17.00 ure. Ob prihodu so starši oziroma skrbniki dolžni povedati, ob kateri uri bodo prišli po otroka.
4. Starši oziroma skrbniki so otroka ob prihodu v počitniško varstvo dolžni oddati strokovnemu delavcu, ki otroke sprejema ter ga ob odhodu prevzeti ob védenju strokovnega delavca oziroma od strokovnega delavca.

Če bodo starši oziroma skrbniki odpeljali otroka iz počitniškega varstva po preteku časa, za katerega je organizirano počitniško varstvo, jim je organizator varstva upravičen zaračunati dodatne stroške varstva.

1. Otroka bodo v počitniško varstvo vodili in ponj prihajali starši oziroma skrbniki, lahko pa tudi druge osebe, ki jih določijo starši na Prijavnici.

Izjemoma lahko otroka, mlajšega od 8 let, v počitniško varstvo spremljajo otroci stari od 10 do 14 let, če starši oziroma skrbniki podpišejo pisno izjavo, da je organizator v celoti prost odgovornosti za varnost otroka na poti v počitniško varstvo in na poti domov.

1. Varstvo se izvaja v prostorih OBV, na plaži v Valdoltri ter po programu organizatorja na drugih lokacijah.

Strokovni delavec zjutraj sprejme otroke praviloma v prostorih OBV, kjer se izvaja počitniško varstvo oziroma glede na program varstva tudi na drugi lokacijah, o čemer predhodno (dan prej) obvesti starše oziroma skrbnike.

1. Starši oziroma skrbniki so ob prihodu in odhodu v oziroma iz prostora, kjer se izvaja počitniško varstvo, dolžni spoštovati veljavni hišni red/pravila upravljalca prostora, določila Splošnih pogojev in urnik počitniškega varstva.
2. Organizator varstva zagotavlja varstvo otrok v času, ki je naveden, tako da za vsakih 10 vključenih otrok zagotovi enega spremljevalca – vzgojitelja. V vsakem trenutku je v varstvu prisotna vodja varstva, na katero se starši oziroma skrbniki obračajo z morebitnimi vprašanji.
3. **V primeru upravičene odsotnosti otroka (bolezen, poškodba) so starši oziroma skrbniki to dolžni sporočiti vodji varstva na tel. številko: 051 288 199 do 8.15 ure zjutraj**. **Če tega ne storijo do navedenega termina, se šteje, da je otrok neopravičeno odsoten in so starši oziroma skrbniki dolžni poravnati stroške dnevnega obroka.**
4. Starši oziroma skrbniki morajo biti v času varstva ves čas dosegljivi na telefonski številki navedeni v Prijavnici, da jim lahko strokovni delavci ali organizator sporočijo vse potrebne informacije ali posebna obvestila v zvezi z otrokom.
5. Otroci in starši oziroma skrbniki so v času varstva dolžni spoštovati navodila strokovnega osebja, hišni red ter morebitne varnostne predpise, ki so jim ob prvem prihodu predstavljeni.

Če se otroci, starši oziroma skrbniki navodil strokovnega osebja ter hišnega reda ne držijo oziroma s svojim obnašanjem ogrožajo ostale udeležence počitniškega varstva ali je zaradi njihovega obnašanja onemogočeno ali oteženo izvajanje sprejetega programa počitniškega varstva, so lahko po presoji vodje varstva izključeni iz varstva ter organizator varstva brez odpovednega roka odstopi od prevzetih obveznosti varstva otroka.

1. Organizator varstva v sodelovanju s soorganizatorjem poskrbi za nujno medicinsko pomoč v primeru bolezni in poškodb, ki nastanejo v času varstva.
2. Organizator varstva ne nosi odgovornosti za poškodbe otrok v času trajanja varstva.
3. Organizator varstva ne nosi odgovornosti za predmete in denar, ki ga otroci prinesejo s seboj v varstvo.
4. Organizator varstva se lahko odloči, da v varstvo zaradi varnosti ostalih udeležencev ali same organizacije varstva ne vključi otroka, ki ima bolezen, ki bi ogrožala njegovo zdravje oz. bolezen, katere stanje bi se zaradi aktivnosti v varstvu lahko poslabšalo oz. bi zahtevala posebno obravnavo, ali otroka, ki ima vedenjske težave.

Starši oziroma skrbniki soglašajo, da če se med izvajanjem počitniškega varstva ugotovi, da ima otrok bolezni, ki bi ogrožale njegovo zdravje oz. bolezen, katere stanje bi se zaradi aktivnosti v varstvu lahko poslabšalo oz. bi zahtevala posebno obravnavo ali ima vedenjske težave ter bi bilo po presoji strokovnega osebja organizatorja varstva zaradi tega ogroženo oziroma zelo oteženo izvajanje počitniškega varstva, lahko organizator varstva otroka trajno ali le začasno izključi iz počitniškega varstva.

Starši oziroma skrbniki so pred vključitvijo otroka v varstvo dolžni organizatorja varstva pisno s Prijavnico obvestiti o boleznih ali drugih zdravstvenih stanjih otroka. Organizator varstva ne odgovarja za morebitno poslabšanje zdravja ali poškodbe otrok vključenih v varstvo.

1. Pred vključitvijo otroka v varstvo so starši oziroma skrbniki dolžni sporočiti, če ima otrok alergije na prehrano oziroma posamezna živila ter če mora zaradi tega prejemati dietno prehrano. Organizator varstva ne odgovarja za morebitno poslabšanje zdravja ali alergijske reakcije otroka na prehrano.
2. Strokovni delavci organizatorja varstva bodo v času varstva za potrebe informiranja javnosti o poteku varstva, ob spoštovanju otrokove osebnosti in dostojanstva, fotografirali, snemali in objavljali posnetke aktivnosti in otrok na spletni strani Občine Ankaran, v sredstvih javnega obveščanja in v publikacijah Občine Ankaran. S podpisom pogodbe starši oziroma skrbniki dovoljujejo fotografiranje, snemanje in objavljanje posnetkov otrok na spletni strani Občine Ankaran, v sredstvih javnega obveščanja in publikacijah Občine Ankaran.

Starši oziroma skrbniki, ki ne soglašajo s fotografiranjem, snemanjem in objavljanjem posnetkov otrok na spletni strani Občine Ankaran, v sredstvih javnega obveščanja in publikacijah Občine Ankaran, morajo to pisno sporočiti organizatorju varstva, ki bo takega otroka ob fotografiranju in snemanju odstranil iz vidnega polja fotoaparata oziroma kamere.

1. V času varstva se izvajajo tudi aktivnosti ob in v vodi na plaži v Valdoltri, kine sodi med urejena kopališča skladno z veljavno zakonodajo, je pa na plaži prisoten reševalec iz vode z ustrezno licenco.

Starši oziroma skrbniki s podpisom Prijavnice soglašajo, da se otrok pod nadzorom strokovnega osebja počitniškega varstva in ob prisotnosti reševalca iz vode udeleži kopanja na plaži v Valdoltri ter ob tem izjavljajo, da so seznanjeni, da plaža v Valdoltri ne sodi med urejena kopališča skladno z veljavno zakonodajo.

1. Ob vključitvi otroka v varstvo so starši oziroma skrbniki dolžni strokovno osebje ustno in organizatorja varstva pisno, z izpolnitvijo ustreznega dela Prijavnice, obvestiti o otrokovem znanju plavanja ter morebitnih pripomočkih za plavanje, ki jih otrok uporablja. Starši oziroma skrbniki so dolžni zagotoviti ustrezne pripomočke za pomoč pri plavanju za otroka, ki ne zna ali ni povsem samostojen pri plavanju.

**Katja Pišot Maljevac Gregor Strmčnik**

VODJA ODDELKA ŽUPAN